stanford-oval/wikipedia huggingface dataset:
ניק קורדרו
קריירה

הופעת הבכורה של קורדרו הייתה בתפקיד הראשי בהפקת אוף ברודוויי של "The Toxic Avenger". הוא גם גילם את התפקיד של דניס במחזמר רוק לנצח בברודוויי בשנת 2012 ובסיבוב ההופעות.
קורדרו הופיע בברודוויי בשנת 2014 במחזמר קליעים מעל ברודוויי בתפקיד צ'יץ', עבורו היה מועמד לפרס טוני ולפרס דרמה דסק. הוא זכה בפרס מעגל המבקרים החיצוני בקטגוריה "שחקן מוביל מצטיין במחזמר" ובפרס הבינלאומי על התפקיד.
במרץ 2016 הוא הצטרף להפקה של "מלצרית" בברודוויי, כששיחק בתפקיד ארל. הוא עזב את המחזה על מנת לשחק בבכורת המחזמר סיפור מרובע ברונקס בברודוויי, כשהוא מגלם את סאני החל מ-3 בנובמבר 2016. עבור תפקיד זה היה מועמד קורדרו לפרס דרמה דסק בשנת 2017.
בשנת 2017 הוא גילם את תפקידו של ויקטור לוגו בסדרת הטלוויזיה "שוטרים בדם" ששודרה ברשת CBS. הוא חזר על התפקיד בשנת 2018.
חיים אישיים

ב-3 בספטמבר 2017 התחתן קורדרו עם אמנדה קלוץ. בנם היחיד, אלביס, נולד ביוני 2019.
חיים אישיים > מחלה ומוות

במרץ 2020 אובחן קורדרו כחולה ב-מחלת נגיף קורונה 2019 ואושפז בבית חולים ב-30 במרץ. אשתו דיווחה כי הוא במצב אנוש, מונשם, ומטופל באמצעות דיאליזה וחמצון חוץ-גופי באמצעות ממברנה. ב-18 באפריל 2020, רגלו הימנית נכרתה כתוצאה מסיבוכים ממחלתו.ב-1 במאי 2020, התגלה שנגרם לו נזק חמור לריאות והוא לא חזר להכרה, לאחר שהופסקה נתינת משככי כאבים. עד 13 במאי 2020, קורדרו חזר להכרה.
ניק קורדרו נפטר ב-5 ביולי 2020 בלוס אנג'לס, בקרב אשתו אמנדה ומשפחתו, לאחר 95 יום באשפוז בבית החולים. היה בן 41 במותו.
פילמוגרפיה > טלוויזיה

| שנה | שם | תפקיד | הערות | ש |
| --- | --- | --- | --- | --- |
| 2005 | הכי גאים שיש | גליל טונה | פרק אחד |  |
| 2014 | Lilyhammer | Pasquale 'Patsy' לנטו | פרק אחד |  |
| 2014 | המופע של Broadway.com | בתפקיד עצמו | 5 פרקים |  |
| 2015 | The Talk | בתפקיד עצמו | פרק אחד |  |
| 2015 | פרסי טוני | בתפקיד עצמו | מבצע מוזיקלי |  |
| 2017 | Side by Side by Susan Blackwell | בתפקיד עצמו | פרק אחד; סדרת רשת |  |
| 2017–2018 | שוטרים בדם | ויקטור לוגו | 3 פרקים |  |
| 2015, 2019 | חוק וסדר: מדור מיוחד | אנתוני מרינו/רובי מרינו | 2 פרקים |  |
פילמוגרפיה > קולנוע

| שנה | שם | תפקיד | הערות | מקור |
| --- | --- | --- | --- | --- |
| 2007 | Apartments at 254 | ג'ון | קצר |  |
| 2011 | Don Juan | דון ג'ואן |  |  |
| 2016 | A Stand Up Guy | סאל |  |  |
| 2017 | פורשים בסטייל | קצב |  |  |
| 2019 | Inside Game | פיט רוגיירי |  |  |
| 2019 | Mob Town | וינסנט ג'יגנטה |  |  |
סטריי קאטס

| --- | --- |

סטריי קאטס ביפן, צילום: מסאו נקאגמי
 מקום הקמה:  מספקווה 
 מוקד פעילות:  לונג איילנד, ניו יורק, ארצות הברית
 תקופת הפעילות:  1979–1984, 1986–1993, 2004–2009, 2018–הווה
 סוגה:  רוקבילי
 חברת תקליטים:  Arista, EMI America
 http://straycats.com/
 פרופיל ב-IMDb
 חברים
 בריאן סצר  לי רוקר  סלים ג'ים פנטום
 חברים לשעבר
 טומי ביירנס
 
סטריי קאטס (אנגלית: Stray Cats) היא להקת רוקבילי אמריקאית אשר פעלה בתחילת שנות השמונים, פרסמה מספר להיטים וזכתה להצלחה מסחרית באנגליה ובארצות הברית. הלהקה ניסתה להחיות את סגנון הרוק'נרול הבסיסי והראשוני, עשרים שנה לאחר דעיכתו בארצות הברית.
חברי הלהקה

בריאן סצר (גיטרה ושירה) (נולד ב-10 באפריל 1959)
לי רוקר (נולד בשם לאון דרוקר ב-3 באוגוסט 1961) (קונטרבס)
סלים ג'ים פנטום (נולד בשם ג'יימס מקדונל ב-20 במרץ 1961) (תופים)
תחילת הקריירה

ב-1979, בעיירה מספקואה שבלונג איילנד בניו יורק שבארצות הברית, הקים בריאן סצר, יחד עם אחיו וחבר נוסף, שלישייה בשם "Tom Cats". הלהקה ניגנה גרסאות כיסוי ללהיטי רוקבילי משנות החמישים. בתחילת 1980 עזב סצר את הלהקה והקים יחד עם חבריו לבית הספר התיכון את הסטריי קאטס. סגנונם המוזיקלי, אשר חזר לשנות החמישים וסגנון לבושם, אשר חיקה גם הוא, במידה רבה, את ימיו המוקדמים של הרוק'נרול לא זכו להצלחה בארצות הברית והלהקה החליטה לנסות את מזלה בבריטניה. הם הגיעו לאנגליה בקיץ 1980, בעת שהזמר שייקין סטיבנס (Shakin' Stevens) ולהקות נוספות, יצרו התעוררות מחודשת, גם אם קצרת מועד, של סגנון הרוקבילי.
הגיטריסט והמפיק המוזיקלי, דייב אדמונדס הזדמן לאחת מהופעות הלהקה בלונדון והציע להם לעבוד איתו. הם חתמו על חוזה עם חברת התקליטים "אריסטה", נכנסו לאולפן ההקלטות ותוך חמישה ימים השלימו את הקלטת אריך הנגן הראשון שלהם. התקליט, אשר יצא לאור ב-1981, נשא את שם הלהקה וזכה להצלחה מסחרית. שני להיטים מן התקליט, "Runaway Boys" ו-"Rock This Town" הגיעו, כבר בסוף 1980, למקום התשיעי במצעד הסינגלים הבריטי והשיר "Stray Cat Strut" הגיע למקום ה-11. הלהקה שילבה בחומר לאלבום גם חידושים לשירי אמני רוקבילי ותיקים דוגמת אדי קוקרן וג'ין וינסנט, אך עיקר כוחה היה בשיריה המקוריים. סגנון הלהקה הושפע ממוזיקת הפאנק ושיריה המקוריים של הלהקה היו אגרסיביים ופרועים יותר משירי הרוקבילי המסורתיים. הן במקצב והן במלל. אחד משירים אלו היה השיר הפוליטי "Storm The Embassy". שיר מיליטנטי זה נכתב בתגובה לפלישה הסובייטית לאפגניסטן ולמשבר בני הערובה באיראן והטיף, כפי שניתן להבין גם משמו, להסתערות על שגרירות איראנית.
שני אלמנטים ייחודיים בהופעות הלהקה היו נגינת הקונטרבס של לי רוקר אשר נהג לרקוד יחד עם כלי הנגינה המסורבל והנגינה על התופים של סלים ג'ים פנטום אשר תופף בעמידה במשך כל ההופעה כשהוא מנגן על מערכת תופים בסיסית ביותר אשר כללה רק תוף סנר, קראש ותוף בס. בנוסף, סגנון הלבוש, התסרוקות וכתובות הקעקע שכיסו את זרועותיהם, היו כולם ייחודיים באותה תקופה ויחד עם המלל השובניסטי והנהנתני של השירים, הביאו גם לא מעט ביקורת, זלזול והתעלמות מהמוזיקה הייחודית של הלהקה.
תקליטה השני של הלהקה, "Gonna Ball", יצא אף הוא בשנת 1981. אלא שהפעם גם הביקורות וגם ההצלחה המסחרית היו פושרות בהרבה. חברת התקליטים החליפה את דייב אדמונדס כמפיק ופנתה ללהקה להפיק את התקליט בעצמה, בעזרתו של היין הובן. כאמור, התקליט לא הצליח במיוחד באנגליה והלהקה, אשר נפגעה גם מהביקורת על התקליט, החליטה לחזור לארצות הברית.
חזרה לארצות הברית

עם שובה לארצות הברית, חתמה הלהקה על חוזה עם חברת התקליטים EMI America וב-1982 יצא אלבום הבכורה שלהם בארצות הברית "Built for Speed" אשר הכיל להיטים משני תקליטיהם שיצאו בבריטניה. האלבום זכה להצלחה מסחרית ושני הלהיטים "Rock This Town" ו-"Stray Cat Strut", אשר זכו לקידום מכירות באמצעות קליפים בערוץ הטלוויזיה MTV, הגיעו לעשרת הגדולים במצעד האמריקאי. כמו בבריטניה, כך גם בארצות הברית, תקליטם השני הצליח פחות מהראשון ורק השיר "(She's) Sexy + 17" הגיע לעשרת הגדולים. גם השיר "I Won't Stand in Your Way" זכה להצלחה, אם כי פחותה. שיר זה היה שיר שקט בסגנון הדו-וופ, סגנון אשר תפס מקום קבוע, בצורה של שיר או שניים, בכל תקליטי הלהקה.
בהמשך הדרך החלו להיווצר עימותים בין חברי הלהקה. סלים ג'ים פנטום זכה לפרסום כאשר נישא לשחקנית-דוגמנית בריט אקלנד ובריאן סצר פנה לעיסוקים צדדיים כנגן ליווי של בוב דילן, סטיבי ניקס ורוברט פלאנט. ב-1984 פרק סצר את הלהקה כשחבריה מטיחים האשמות הדדיות זה בזה.
קריירה לאחר הפירוק ואיחודים מחודשים של הלהקה

לאחר הפירוק, התאחדה הלהקה שנית ב-1986 להקלטת אלבום ולאחר מכן התאחדה מספר פעמים נוספות לצורך הופעות ולהקלטת אלבומים נוספים שלא נחלו הצלחות גדולות.
לאחר קריירת סולו שלא זכתה להצלחה גדולה ולאחר שכתב את הפסקול לסרט "לה במבה" (1987), הקים בריאן סצר ב-1990 את התזמורת של בריאן סצר אשר ניגנה מוזיקה בסגנון הסווינג וניסתה לשחזר את ימיהן הטובים של הביג בנדס. לי רוקר וסלים ג'ים פנטום יצאו גם הם לקריירות סולו ואף הקימו צמד אשר נקרא "Swing Cats".
סטריי קאטס
נקודה טובה

נקודה טובה הוא אלבום הבכורה של שולי רנד שיצא לאור בשנת 2008. יצאו ממנו הסינגלים "אייכה" ו"בן מלך שעשוי מאבנים טובות". באלבום 11 שירים, והוא נמכר בכ-60,000 עותקים וזכה למעמד של אלבום פלטינה. בעקבות האלבום יצא רנד לסבב הופעות תחת השם "נקודה טובה". מההופעה בתיאטרון קיסריה בסוכות יצא דיסק כפול תחת השם "שולי רנד בקיסריה".
ביקורת

מבקר המוזיקה נתנאל לייפר כתב על האלבום ”"נקודה טובה" הוא אחד האלבומים הראשונים הבולטים והעוצמתיים ביותר בתולדות המוזיקה היהודית. אלבום ראשון כזה שמעצב את דמותו של האמן בעיני המאזינים ויוצר להם רגעים רבים של רגש ועומק.”
רשימת שירים

מה התכלית
אייכה
ערפל
סגולה
המשורר
בן מלך שעשוי מאבנים טובות
נקודה טובה (דואט עם אהוד בנאי)
מוחין דקטנות
רפא-אל
אחותי
מתוך שינה
משתתפים

מילים, לחנים, שירה: שולי רנד
עיבודים והפקה מוזיקלית: שמוליק דניאל
עיבודים בשירים רפא-אל, נקודה טובה, המשורר, אייכה: שמוליק דניאל ועמית יצחק
ניהול אמנותי: מיכל רנד
הפקה: מיכל ושולי רנד
הוקלט בהוק סטודיו
הערות שוליים

↑  תמר סוקניק, סינגל ראשון מאלבום בכורה של שולי רנד, באתר הארץ, 28 באוקטובר 2007
↑  איתי שטרן, אייכה, שולי?, באתר nrg‏, 30 באוקטובר 2007
↑  אייל דסקל, משורר נדיר: שולי רנד בהופעה, באתר nrg
↑  בן שלו, עכבר העיר אונליין, שולי רנד עבר את מבחן קיסריה, באתר הארץ, 8 באוקטובר 2009
↑  נתנאל לייפר, ‏חנוכיה מוזיקלית: חוזרים לאלבום הראשון של שולי רנד, באתר כיכר השבת, 18 בדצמבר 2022
| --- | --- |
בקרת זהויות :  MusicBrainz release group: 9d40dee7-fa3e-3c65-9c88-8d48bb4eaf88 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
סטרידסואגן 103

| --- | --- |

 מידע כללי
 סוג:  טנק מערכה/משחית טנקים
 מדינה מייצרת:  שוודיה שוודיה
 יצרן:  Bofors 
 משתמשים עיקריים:  צבא שוודיה 
 שנת ייצור:  1987-1967
 תקופת השימוש:  1960–הווה (כ־64 שנים) 
 יחידות שיוצרו:  290 
 מידע טכני
 אורך:  8.99
 רוחב:  3.63 מטרים
 גובה:  2.14 מטרים
 משקל:  39.7 טון ערוך לקרב (103C: ‏42.5 טון)
 מהירות:  50 קמ"ש על כביש, 6 קמ"ש על מים
 טווח פעולה:  390 ק"מ
 מנוע:  דיזל 240 כ"ס וטורבינת גז 300 כ"ס,   (103C: דיזל 290 כ"ס וטורבינת גז 490 כ"ס)
 שריון:  90-100 מ"מ פלדה
 צוות:  3
 מערכות נשק
 חימוש עיקרי:  תותח 105 מ"מ  
 חימוש משני:  שלושה מקלעי 7.62 מ"מ
 
סטרידסואגן 103, Strv 103 או S-Tank הוא טנק שיוצר בשוודיה בין השנים 1967 ו-1971 והתאפיין בעיצוב ייחודי ושונה מהמקובל בעולם בתקופתו. בפרט הוא לא כלל צריח נפרד לתותח: התותח היה חלק מהתובה (גוף הטנק). ולכן נחשב גם לפעמים כמשחית טנקים.
רקע

בשנות החמישים של המאה העשרים מצאה עצמה שוודיה הנייטרלית בסכנה של עימות חמוש עם ברית המועצות. חיל השריון השוודי היה מצויד בטנקים בריטיים מסוג צנטוריון. הצנטוריון היה טנק טוב, אך בשוודיה חששו כי הדור הבא של הטנקים המזרחיים יעלה עליו בהרבה. הצבא השוודי רצה בטנק מקומי, זול ומתקדם.
סוון ברג, מחיל החימוש השוודי, הציע פתרון. ברג טען שייצור טנק ללא צריח יפתור מספר בעיות בבת אחת. ראשית, ביטול הצריח ינמיך את צללית הטנק, ובכך יקל על הסוואה ויקשה על פגיעה בטנק. שנית, תפקידי הנהג והתותחן יאוחדו, ובכך יהיה חיסכון משמעותי בכוח אדם. שלישית, ביטול המערכות המורכבות בצריח יוזיל בהרבה את מחיר הטנק. העיצוב נקרא "פרויקט S", מה שגרם לרבים לכנות את הטנק "S-Tank". הצבא השוודי הראה התעניינות ברעיון ותהליך פיתוח של 10 שנים הסתיים בתחילת ייצור סדרתי ב-1967.
עיצוב מהפכני

הטנק שיוצר לבסוף היה אחד מהמעניינים והמשונים שבטנקי המלחמה הקרה. להלן המרכיבים שהפכו את הסטרידסואגן לשונה מכל טנק אחר בתקופתו:
מיקום התותח: התותח מוקם בתובה ולא בצריח בעל יכולת צידוד. צידוד התותח נעשה על ידי שינוי כיוון הטנק כולו, והגבהה והנמכה נעשו על ידי הנמכה והגבהה של המיתלים ההידראוליים. המשמעות הייתה שלא ניתן לירות תוך כדי תנועה באופן יעיל, ולא היו צורך או אפשרות לייצב את התותח.
הנעה: הטנק הונע על ידי שני מנועים בניגוד למנוע אחד המקובל. המנוע הראשון היה מנוע דיזל קטן של חברת רולס-רויס, והשני טורבינת גז של חברת בואינג. המטרה בשימוש בשני המנועים הייתה חיסכון בדלק, כאשר המנוע הקטן עובד תמיד והטורבינה נכנסת לפעולה בנסיעה מהירה.
טען אוטומטי: לתותח 105 מ"מ הוצמדה מערכת טעינה אוטומטית, שביטלה את הצורך בטען אנושי.
תפקידי הצוות: בניגוד לכל טנק שהיה קיים בתקופתו או אחריו כלל צוותו של ה-S-tank את התפקידים הבאים:
מפקד: בשונה מכל טנק אחר, מפקד הטנק יכול גם לנהוג בטנק, ולא רק לירות בתותח.
נהג\תותחן: נהג בטנק אך גם היה אחראי על כיוון וירי בתותח ובמקלע המקביל.
קשר\נהג אחורי\טען חרום: תפקידו העיקרי היה להפעיל את הקשר. בנוסף יכול לנהוג בטנק כשהתותח פונה אחורה במהירות נסיעה זהה להילוך קדמי. תפקידו השלישי היה טעינת התותח במקרה שמערכת הטעינה האוטומאטית התקלקלה.
אמפיביות: על ידי שימוש במסכי ציפה וכשהוא מונע על ידי הזחלים שלו, ה-103 יכול לחצות מכשולי מים במהירות של 6 קמ"ש. בהתחשב בכמות האגמים והנהרות בסקנדינביה, מדובר ביתרון ממשי.
צבא שוודיה רכש כ-300 כלים, ששימשו אותו עד שנות התשעים המאוחרות. צבאות נוספים באירופה הראו עניין בטנק, אך נראה שהיה זה עניין לשם לימוד והערכה בלבד. הבריטים ומדינות אחרות ערכו ניסויים בטנק, והגיעו למסקנה שלעיצוב יש יתרונות מסוימים, אך החסרונות גוברים עליהם.
טנק או משחית טנקים

לאור תכונותיו הלא שגרתיות של ה-103, לא ניתן להפעילו ככל טנק מערכה עיקרי. ה-103 לא יכול להילחם בתנועה, ולמעשה היה נשק הגנתי. דבר זה התאים לשוודיה, אשר שמרה על נייטרליות, ולכן לא היו ציפיות שתפלוש למדינות שכנות. בחינה של תכונות הכלי מעלה שההפעלה שלו תהיה דומה למשחית טנקים:
מארב מעמדות מוכנות או טבעיות תוך הסתמכות על הגובה הנמוך. הפעלה כזאת גם תקל על מהירות הירי.
ניצול היכולת לנוע אחורה במהירות לצורך קרבות השהיה, כשהכלי עובר לעמדות חלופיות מאחוריו בלי לשנות את כיוון התובה.
הטנק לא יכול לירות בתנועה, וקשה מאוד לנצלו לקרבות תנועה.
גרסאות משופרות

לאורך השנים התיישן העיצוב המקורי והיה צורך בהוספת מערכות אופטיקה, בקרת אש ואחרות. להן רשימת תת-דגמים:
Strv-103B: גרסה שבה הוחלפה טורבינת הגז לגרסה חזקה יותר, מכיוון שהתגלה כי המשקל שנוסף במהלך הפיתוח פגע בביצועי הטנק. השיפור הוכנס לאחר שיוצרו 80 טנקים אך כל הטנקים שודרגו לרמה זו
Strv 103C :תוכנית שדרוג בשנת 1987 שכללה את השינויים הבאים:
הותקן מחשב בליסטי משופר ומד טווח לייזר.
כל הכלים צוידו במגובים (לפני כן רק כלי אחד במחלקה)
הוחלף מנוע הדיזל במנוע חדש וחזק יותר, בנוסף למכלי דלק נוספים.
נוספו משגרי רקטות תאורה, בניסיון לאפשר לחימת לילה. 
גרסה זו הייתה הגרסה הטובה ביותר שנכנסה לשירות, למרות שלא היו לה לא מערכות הגנה נגד אב"כ ולא אמצעי ראיית לילה.
Strv 103D: גרסה נסיונית שהתמודדה מול טנקים אחרים במכרז לטנק המערכה העיקרי של שוודיה בשנות התשעים. השיפורים כללו מחשב בקרת אש דיגיטלי, אמצעי ראיית לילה תרמיים, ושיפורים במנוע ובמתלים. בסופו של דבר הועדף הלאופרד 2 על פני גרסה זו, ובסוף שנות התשעים יצאו הטנקים האחרונים משרות.
סופיה אל-מאריא

| --- | --- |
אין תמונה חופשית
 לידה:  1983 (בת 41 בערך) טקומה, וושינגטון, ארצות הברית
 לאום:  קטרית-אמריקאית
 תחום יצירה:  אומנות, כתיבה וקולנוע
 
סופיה אל-מאריא (בערבית: صوفيا الماريا, בתעתיק מדויק: צופיה אלמאריא) (נולדה ב-1983) היא אומנית, סופרת וקולנוענית קטרית-אמריקאית.
ביוגרפיה

סופיה אל-מאריא נולדה בשנת 1983 בטקומה שבוושינגטון לאמא אמריקאית ואבא קטרי. את שנות ילדותה העבירה בשתי מדינות אלו. סופיה למדה ספרות משווה באוניברסיטה האמריקאית בקהיר ולאחר מכן למדה אומנות באוניברסיטת לונדון.
יצירותיה פורסמו במקומות רבים כמו מגזין הארפרז והמוזיאון החדש לאמנות עכשווית בניו יורק.
בסוף שנת 2012 פרסמה ספר זיכרונות בשם "The Girl Who Fell To Earth".
בשנת 2020 יצרה את סדרת הטלוויזיה "Little Birds" לרשת Sky Atlantic המבוסס על ספרה באותו שם של אנאיס נין.
| --- | --- |
בקרת זהויות :  NLI: 987007475365505171  GND: 1063215285  ISNI: 0000 0003 8906 6593  LCCN: no2012148938  MusicBrainz: e5989e69-9637-489f-8e8a-99dd4f909e4b  SELIBR: 388415  SUDOC: 241205522  VIAF: 282417520   WorldCat (עם VIAF): 282417520 
ערך זה הוא קצרמרבנושא אישים. אתם מוזמנים לתרום לוויקיפדיה ו.
סאני ביץ'

| --- | --- |

 מדינה:  בולגריה בולגריה
 גובה:  0 מטרים
 קואורדינטות:  42°41′35″N 27°42′30″E﻿ / ﻿42.693055555556°N 27.708333333333°E﻿ / 42.693055555556; 27.708333333333 
 אזור זמן:  UTC+2
 https://www.sunnybeach.com
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור סאני ביץ'(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור סאני ביץ'(למפת מחוז בורגס רגילה) בורגס אייטוס קרנובט פומורייה נסבר סרדץ צארבו שומן וארנה הים השחור טורקיה ימבול ח. סליבן טר.סאני ביץ'(למפת מחוז בורגס מוגדלת) בורגס אייטוס קרנובט פומורייה נסבר סרדץ צארבו שומן וארנה הים השחור טורקיה ימבול ח. סליבן טר.סאני ביץ'  he tabBackground:;tabBorder:#aaa;defaultTab:0;
סאני ביץ' (Sunny beach; בבולגרית: Слънчев бряг - "סלנצ'ב בריאג") הוא אתר נופש גדול על חוף הים השחור בבולגריה. האתר ממוקם כ-37 קילומטרים צפונית לבורגס, בשטח המוניציפלי של נסבר שבמחוז בורגס.
גאוגרפיה

סאני ביץ' הוא אתר הנופש הגדול והמפורסם בבולגריה. האתר כולל מעל ל-500 בתי מלון, שבהם יש מעל ל-110,000 מיטות. כמו כן, יש באזור האתר 130 מסעדות ומספר רב של בתי קפה, מועדוני לילה, בארים ופאבים.
בתנופת פיתוח שמתרחשת במקום מתחילת המאה ה-21 הורחב שטח האתר, רוב בסיסי בתי המלון חודשו ומספר בתי מלון יוקרתיים נבנו, לצד הקמת מבני דיור גדולים.
האוכלוסייה הקבועה באתר היא קטנה, אולם בעת הקיץ מתאכסנים בו רבבות תיירים. הרצועה העיקרית של בתי המלון הצמודים לחוף נמתחת על פני מספר קילומטרים, על פני מפרץ רחב שבין נסבר וסבטי ולאס, עיירה קטנה.
בניית אתר הנופש החלה בתקופת השלטון הקומוניסטי, ב-1958, באזור בו מוקמו שתי בארות מים שסיפקו לנסבר מים בעת העתיקה ובימי הביניים.
האקלים באזור הוא ים-תיכוני, מה שמסביר את הפופולריות של סאני ביץ' עוד לפני נפילת הקומוניזם. האקלים החמים יחסית היה אטרקטיבי לתושבי ברית המועצות, שרובם חיו באקלים יבשתי לח, אקלים קריר גם בקיץ. לאחר תקופה זו, בסוף שנות ה-90 של המאה ה-20 האתר נהיה פופולרי, מלבד למבקרים רוסיים ובולגריים, גם לנופשים גרמנים. ובתחילת המאה ה-21 לתיירים בריטים, אירים, סקנדינבים וסרבים וישראלים, בזכות המחיר הנמוך של האתר ביחס לאתרי נופש אחרים על חופי הים התיכון. כמו כן, סאני ביץ' פופולרי בעיקר בקרב צעירים.
האטרקציות העיקריות של האתר הן חוף הים, משחקי המים וחיי הלילה של האזור, בנוסף לאתר ההיסטורי של נסבר השוכן בקרבת מקום. יתר על כן, קרוב לאתר יש שני פארקי מים. מספר אירועים, תוכניות אופנה, תחרויות חוף ופסטיבלים, כדוגמת פסטיבל הפולקלור הבינלאומי, נערכים בסאני ביץ'.
מרכז יהודי

במקום פועל בית חב"ד, אשר מעניק שירותי דת ובה נערכות סעודות שבת ותפילות.
גלריית תמונות

פנורמה של סאני ביץ'
סנטוס איריארטה

סנטוס איריארטה (בספרדית: Santos Iriarte; ‏2 בנובמבר 1902 – 10 בנובמבר 1968) היה כדורגלן אורוגוואי, ששיחק בעמדת הקיצוני שמאלי.
ביוגרפיה

איריארטה, צאצא למשפחה מפוארטו דה לה קרוז (טנריפה), נולד באורוגוואי בשנת 1902 ונודע בכינויו "אל קנריו" על שם הציפור קנרית. בשנת 1930 התחיל את הקריירה בראסינג מונטווידאו וכעבור שנתיים עבר לפניארול עימה זכה בתואר האליפות הרשמי הראשון ב-1932. לאחר שחלה במחלת השחפת בשנת 1934 נאלץ איריארטה לפרוש ממשחק.
בנבחרת אורוגוואי ערך 5 הופעות, בהן כבש 2 שערים בין השנים 1930–1931. במהלך שנתיים אילו זכה עימה במונדיאל 1930, ושיחק בכל המשחקים שבטורניר. בחצי הגמר כבש את השער הרביעי בניצחון 1–6 על יוגוסלביה, ובגמר כבש את שער היתרון לנבחרתו נגד ארגנטינה. בסיום המשחק ניצחה אורוגוואי 2–4.
סוריו

| --- | --- |

סוריו בינואר 1938
 תיאור כללי
 סוג אונייה:  נושאת מטוסים
 צי:  הצי הקיסרי היפני
 דגל הצי:  הצי הקיסרי היפני
 סדרה:  Sōryū-class aircraft carrier 
 ציוני דרך עיקריים
 מספנה:  מספנת הצי בקורה
 תחילת הבנייה:  20 בנובמבר 1934
 הושקה:  21 בדצמבר 1935
 תקופת הפעילות:  29 בינואר 1937 – 4 ביוני 1942 (5 שנים)
 אחריתה:  טובעה ב-4 ביוני 1942, בקרב מידוויי
 מיקום:  30°38′00″N 179°13′00″W﻿ / ﻿30.633333333333°N 179.21666666667°W﻿ / 30.633333333333; -179.21666666667 
 מלחמות וקרבות:  מלחמת העולם השנייה 
 מידות
 הֶדְחֶק:  16,200 טון, 19,100 טון מקסימלי
 אורך:  227.5 מטרים
 רוחב:  21.3 מטרים
 שוקע:  7.6 מטרים
 נתונים טכניים
 מהירות:  34 קשרים (63 קילומטר לשעה)
 גודל הצוות:  1,100
 מספר נוסעים:  1,100 
 טווח שיוט:  7,750 מילים ימיים במהירות 18 קשרים (14,350 קילומטרים במהירות 33 קמ"ש)
 הנעה:  8 טורבינות קיטור מדגם קמפון בהספק 152,000 כוחות סוס, 4 דודי קיטור
 צורת הנעה:  4 מדחפים
 אמצעי לחימה
 חימוש:  6 תותחים בקוטר 127 מ"מ 14 תותחי נ"מ בקוטר 25 מ"מ
 מטוסים:  63 (+9 בעתודה)
 
סוריו (Sōryū 蒼龍; מילולית: "דרקון כחול") הייתה נושאת מטוסים של הצי הקיסרי היפני. האוניה-האחות של סוריו, היריו, הייתה אמורה לחלוק איתה את הסדרה, אך לבסוף שינויים בעיצוב הפכו את היריו לסדרה נפרדת. סוריו לקחה חלק בלחימה במלחמת סין–יפן השנייה בשנות השלושים, וסייעה להתפשטות היפנית בשנות הארבעים. במהלך חודשיה הראשונים של מלחמת העולם השנייה באוקיינוס השקט השתתפה סוריו בהתקפה על פרל הארבור, בקרב האי וייק, סייעה לכוחות בקרב איי הודו המזרחיים, ובפברואר 1942 הפציצו מטוסיה את העיר דרווין שבצפון אוסטרליה. באפריל, במהלך הפשיטה באוקיינוס ההודי, טיבעו מטוסים מסוריו שתי סיירות כבדות בריטיות ומספר סוחרות.
ביוני 1942 השתתפה סוריו בקרב מידוויי, יחד עם שלוש נושאות מטוסים נוספות - אקאגי,קאגה, והיריו. במהלך הקרב תקפו טייסים אמריקנים מנושאות מטוסים ומבסיס באטול מידוויי את נושאות המטוסים היפניות, וטיבעו את כולן, וסוריו בכללן. אובדן הסוריו ונושאות המטוסים האחרות במידוויי הייתה קשה, והצי הקיסרי יפני לא שב להתאושש ממכה זו.
בנייה

סוריו נבנתה כחלק מתוכנית ההתרחבות של הצי הקיסרי היפני בשנות השלושים, ובניגוד לנושאות מטוסים קודמות, דוגמת אקאגי וקאגה שהיו אוניית מערכה וסיירת מערכה שעברו התאמות, נבנתה סוריו מלכתחילה כנושאת מטוסים. שדרית האונייה הונחה במספנת הצי בקורה ב-20 בנובמבר 1934, היא הושקה ב-21 בדצמבר 1935, ונכנסה לשירות ב-29 בינואר 1937, והצטרפה לפלגת נושאות המטוסים השנייה.
ב-25 באפריל 1938 פעלה סוריו בסמוך לחוף הסיני, ומטוסיה סייעו לכוחות הצבא היפני הקיסרי תוך התקדמותם לנאנג'ינג. כוחות האוויר המשיכו לפעול באזור עד 10 ביולי, ואז שבו לסוריו, והפליגו חזרה ליפן בדצמבר. בשנה וחצי שלאחר מכן נשארה סוריו במימי יפן ועסקה בתרגולים ואימונים.
בחודשים ספטמבר ואוקטובר 1940, פעלה סוריו באזור האי האינאן, וסייעה לפלישה היפנית להודו-סין, ו-10 באפריל 1941 הצטרפה פלגת נושאות המטוסים השנייה לצי האווירי הראשון. ב-7 באוגוסט שבה סוריו ליפן והפכה לאוניית הדגל של פלגת נושאות המטוסים השנייה.
היסטוריה מבצעית > ההתקפה על פרל הארבור ולאחריה

בנובמבר 1941 עסק הצי היפני המשולב של אדמירל איסורוקו יממוטו בהכנות לפתיחה במלחמה נגד ארצות הברית על ידי הנחתת מכת מנע על בסיס הצי האמריקני בפרל הארבור, הוואי. ב-22 בנובמבר יצאה סוריו, יחד עם עוד חמש נושאות מטוסים תחת פיקודו של תת-אדמירל צ'ואיצ'י נגומו, ממעגן הצי באי איטורופ, ועשתה דרכה לכיוון הוואי, כשעל סיפונה 21 מטוסי קרב מדגם A6M זירו, 27 מפציצי טורפדו מדגם נקג'ימה B5N "קייט" ו-18 מפציצי צלילה מדגם אאיצ'י D3A "ואל". בהגיען לנקודה 230 מילים ימיים צפונית לאואהו, בשעות הבוקר של ה-7 בדצמבר, שיגרו כל נושאות המטוסים את גלי ההתקפה שלהן כנגד הבסיס האמריקני.
לאחר סיום המבצע, נשלחו סוריו ונושאת המטוסים היריו לסייע לצבא היפני במבצעי ההמשך בבאי וייק ובאיי הודו המזרחיים. בין השאר, בחודש פברואר 1942, תקפה סוריו, ביחד עם עוד שלוש נושאות מטוסים את העיר דרווין שבצפון אוסטרליה, והסבה נזק כבד למתקני הנמל שם.
היסטוריה מבצעית > הפשיטה באוקיינוס ההודי

סוריו השתתפה גם בפשיטה באוקיינוס ההודי בחודשים מרץ ואפריל, ומטוסיה תקפו את העיר קולומבו, ציילון ב-5 באפריל. נושאות המטוסים היפניות טיבעו באותו יום שתי סיירות כבדות בריטיות, וב-9 באפריל טיבעו את נושאת המטוסים הבריטית הרמס. באמצע חודש אפריל החלה סוריו לעשות דרכה חזרה ליפן, והיא עגנה בהשירג'ימה ב-22 באפריל. לאחר שפעלה ברציפות מאז נובמבר 1943, נזקקה סוריו לשיפוצים וצוות למנוחה, כהכנה לפעילות הבאה של הצי הקיסרי.
היסטוריה מבצעית > מידוויי

לאחר הפשיטה על איי מרשל וגילברט והפשיטה של דוליטל החליט יממוטו לכפות על הצי האמריקאי קרב הכרעה בו רצה להשמיד לחלוטין את כוח נושאות המטוסים האמריקני. הוא החליט לתקוף ולכבוש את אטול מידוויי, פעולה שקיווה שתמשוך את נושאות המטוסים האמריקניות לקרב.
סוריו עזבה את הים הפנימי סטו למשימתה האחרונה ב-27 במאי 1942 כחלק מהצי המשולב, ביחד עם אקאגי, קאגה, והיריו. על סיפונה חנו 18 מטוסי זירו, 16 מטוסי אאיצ'י ו-18 מטוסי נקג'ימה. מבלי שהדבר נודע ליפנים, גילו האמריקאים את כוונותיהם מפיענוח מודיעין אותות והציבו מארב צפון מזרחית למידוויי.
בעת שגל התקיפה היפני הראשון ביצע את משימתו מעל מידוויי המריאו מטוסים מנושאות המטוסים האמריקאיות ועשו דרכן לעבר כוח נושאות המטוסים היפניות. בשעה 10:25 תקפו מפציצי צלילה מדגם SBD דונטלס את נושאות המטוסים, ובתוך שלוש דקות נרשמו בסוריו שלוש פגיעות: אחת בסיפון ההמראה לפני המעלית הקדמית, ושתי האחרות במעלית האמצע והרסו כליל את הסיפון והעלו באש את מחסני הדלק והתחמושת. במקביל, נפגעו גם אקאגי וקאגה מפצצות, ותוך דקות ספורות החלו שלוש נושאות המטוסים לבעור. תוך דקות מפגיעת הפצצות הכריז קפטן ריוסאקו ינאגימוטו, מפקד הסוריו, על נטישת האוניה, ובשעה 19:13 טבעה נושאת המטוסים, כשעל סיפונה 718 מאנשיה, כולל קפטן ינאגימוטו. מספר דקות לאחר מכן שקעה גם קאגה, ולאקאגי ציפה גורל דומה מספר שעות לאחר מכן. לאובדן סוריו ושלוש נושאות המטוסים האחרות (גם היריו שקעה במידוויי) נודעה השפעה אסטרטגית רבה על המשך פעילותו של הצי היפני, ותרמה בסופו של דבר להפסד יפן במלחמה.
ראו גם

הצי האווירי הראשון
לקריאה נוספת

פושידה, מיצואו ומסטאקה אוקומיה. מידוויי. הוצאת מערכות, 1981 (מתורגם מהמהדורה האמריקנית של 1955.)
Campbell, John. Naval Weapons of World War Two. Naval Institute Press, 1985. ISBN 0870214594.
Hata, Ikuhiko; Izawa, Yasuho & Shores, Christopher (2011). Japanese Naval Air Force Fighter Units and Their Aces 1932–1945. Grub Street. ISBN 9781906502843.
סוריו לפני פרוץ מלחמת העולם השנייה
סוריו בתמרוני התחמקות בקרב מידוויי
סלונים (מחוז משנה)

מחוז משנה סלונים (בבלארוסית: Слонімскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר סלונים.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סלונים 67,288 בני אדם. ההרכב האתני של האוכלוסייה במחוז היה: 85.94% בלארוסים, 8.32% רוסים, 2.69% פולנים, 1.74% אוקראינים ו-1.31% אחרים. שפות הדיבור הנפוצות: בלארוסית (62.95%) ורוסית (33.54%).
סולומון חלפון

| --- | --- |
 לידה:  1790 
 פטירה:  1862 (בגיל 72 בערך) 
 מדינה:  רומניה 
 
סולומון חלפון (רומנית: Solomon Halfon; ‏ 1790–1862), בנקאי ומהפכן יהודי רומני בן העדה הספרדית מבוקרשט.
חייו

סולומון חלפון היה הבנקאי של המושל העות'מאני באדריאנופול וב-1829 עבר עם משפחתו לנסיכות ולאכיה, שם היה מייסד של בנק חשוב, שנשא את שמו, "בנק חלפון ובניו", ואבי משפחת בנקאים. הוא היה שותפו לעסקים של הילל מנוח ואף ממשיכו במועצת העיר של בוקרשט. חלפון, יחד עם הבנקאים דוויצ'ון באלי והילל מנוח והציירים ברבו איסקובסקו וקונסטנטין דניאל רוזנטל, היה בין תומכי מהפכת 1848 (ולאכיה).
לאחר מותו של סולומון עבר ניהול הבנק לבניו, אברהם ויוסף נסים.